56 स्कूली बसों के चालान, डीएल-आरसी लेडी अटेंडेंट्स की कमी पर पांच इंपाउंड
सेफस्कूल वाहन स्कीम के नियमों की जांच करने के लिए ट्रैफिक पुलिस की ओर से चारों जोनों में स्कूली बसों की चेकिंग के लिए स्पेशल नाके लगाए गए। एडीसीपी ट्रैफिक ध्रुव दहिया के आदेश पर चारों जोनों में ट्रैफिक इंचार्जों ने कुल 56 स्कूली बसों की चेकिंग कर चालान काटे। जोन वन में ग्रीनलैंड और जीएमटी स्कूल जालंधर बाईपास के बाहर नाका लगाया गया। जहां 10 बसों के चालान किए गए। जोन-टू में गुरु नानक पब्लिक स्कूल और बीसीएम स्कूल शास्त्री नगर के बाहर नाका लगाया गया, जहां 15 बसों की चेकिंग की गई। इसमें से तीन बसों को इंपाउंड किया गया। इसमें बस चालक ने बस का चालान करने की अपील ट्रैफिक मुलाजिम से की।
जोन थ्री में पुलिस डीएवी सिविल लाइंस और बीवीएम स्कूल किचलू नगर के बाहर नाका लगा कर बसों की चेकिंग की गई। यहां कुल 21 बसों के चालान किए गए। इसमें से दो बसें इंपाउंड की गई। जोन फोर में बीसीएम स्कूल 32 सेक्टर के बाहर नाका लगाया गया। जहां 10 बसों के चालान किए गए। एडीसीपी ध्रुव दहिया ने बताया कि ज्यादातर स्कूली बसों में ड्राइविंग लाइंस, आरसी, परमिट की कमी के साथ ही लेडी अटेंडेंट्स भी मौजूद नहीं थी। ड्राइवर्स ने यूनिफॉर्म भी नहीं पहनी थी और सीट बेल्ट भी नहीं पहनी थी। उन्होंने बताया कि रोजाना इसी तरह स्कूली बसों की चेकिंग होगी। स्कूलों को सेफ स्कूल वाहन स्कीम के नियम मानने ही होंगे।
वीरवार को लगाए स्पेशल नाके पर स्कूली बस का चालान काटता ट्रैफिक पुलिस मुलाजिम।
गुरु गोबिंद सिंह पब्लिक स्कूल की हरियाणा नंबर की बस की चेकिंग के दौरान ड्राइवर के पास किसी भी डॉक्यूमेंट की ओरिजनल कॉपी नहीं मिली। साथ ही उसने एसजीपीसी के पूर्व प्रधान अवतार सिंह मक्कड़ का भी मौके पर नाम लिया, लेकिन पुलिस मुलाजिम ने इस अपील को मान कर बस को इंपाउंड कर दिया।
bho_Deva hin_Deva hin_Deva hin_Deva hin_Deva